DW28 เผย DW บนหุ้น TRUE วอลุ่มแน่นตามหุ้นอ้างอิง
DW28 กล่าวว่า DW บนหุ้น TRUE ได้รับความสนใจจากนักลงทุนเป็นจำนวนมากวานนี้
25 พ.ย. 2558

แมคควอรี DW28 กล่าวว่า DW บนหุ้น TRUE ได้รับความสนใจจากนักลงทุนเป็นจำนวนมากวานนี้ โดยมีมูลค่าการซื้อขายสูงราว 5.1% ของมูลค่าการซื้อขาย DW ทั้งหมด ซึ่งเป็นผลมาจากการที่หุ้นอ้างอิงมีแรงซื้อขายคึกคัก โดยหุ้น TRUE มีวอลุ่มซื้อขายในตลาด ถึง 2.18 พันล้านบาท สำหรับ DW28 ที่เกี่ยวข้องได้แก่ TRUE28C1601A
ส่วนทางด้านการซื้อขาย SET50 DW มีมูลค่าการซื้อขายลดลงเหลือ 45.7% ของมูลค่าการซื้อขาย DW ทั้งหมด จาก 54.0% ในวันจันทร์ โดยเป็นผลมาจากการที่นักลงทุนหันมาให้ความสนใจ DW บนหุ้นรายตัวมากขึ้น ทั้งนี้ การปรับตัวลงของดัชนีหลักทรัพย์อ้างอิง ส่งผลให้ SET50 Put DW ปรับตัวขึ้นแข็งแกร่ง ตัวอย่างเช่น S5028P1512A +10.6% และ S5028P1512B +8.1% เทียบกับดัชนี SET50 ที่ปิดตลาด -0.8% และสัญญาซื้อขายล่วงหน้า S50Z15 ที่ปิดตลาด -0.9% ตามลำดับ
นอกจากนี้ แรงขายในหุ้นกลุ่มหลักๆ เช่น กลุ่มพลังงาน ธนาคาร และไอซีที ยังส่งผลให้ Call DW บนหุ้นในกลุ่มดังกล่าวปรับตัวลงตาม ตัวอย่างเช่น PTT28C1602A -4.3% เทียบกับหุ้นอ้างอิงที่ปรับตัวลง -0.7% IRPC28C1602A -10.6% เทียบกับหุ้นอ้างอิงที่ปรับตัวลง -2.7% และ KBAN28C1603A -2.1% เทียบกับหุ้นอ้างอิงที่ปรับตัวลง -0.6% เป็นต้น
ขณะเดียวกัน Put DW บนหุ้นดังกล่าวก็ปรับตัวขึ้นสวนทาง เช่น PTT28P1602A +2.2%  ADVA28P1604A +3.8% เป็นต้น อย่างไรก็ตาม Call DW ที่บวกตามหุ้นอ้างอิงและสวนทิศทางตลาดวานนี้ ได้แก่ BDMS28C1603A +2.9% เทียบกับหุ้นอ้างอิงที่ปรับตัวขึ้น +1.5% และ GLOB28C1604A +11.1% เทียบกับหุ้นอ้างอิงที่ปรับตัวขึ้น +5.8% เป็นต้น
ส่วนทางด้านข้อมูลการซื้อขาย DW28 นักลงทุนซื้อสุทธิใน DW ที่อ้างอิงหุ้น STEC และ PS นำโดย STEC28C1604A 5.0 ล้านหน่วย และ PS28C1603A 2.9 ล้านหน่วย รวมทั้ง SET50 Call ที่มีแรงซื้อสุทธิหลังการปรับตัวลงของดัชนีหลักทรัพย์อ้างอิง นำโดย S5028C1512A เป็นต้น ส่วนแรงขายสุทธิ มีทั้ง SET50 Put เช่น S5028P1512A 3.4 ล้านหน่วย และ Call DW บนหุ้นพลังงานและธนาคาร เช่น SCB28C1601A และ BANP28C1602A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 32,790.96 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,628.20 ล้านบาท
คิดเป็น 5.0%